**Csongrád Város Polgármesterétől**

Száma: Ref/104-1/2022

Témafelelős: Vastag-Szepesi Dóra

**E l ő t e r j e s z t é s**

Csongrád Városi Önkormányzata Képviselő-testületének

2022. szeptember 29-én tartandó ülésére.

Tárgy: Csongrád Város Kulturális, Közművelődési Koncepciója és Intézkedési Tervének felülvizsgálata

**Tisztelt Képviselő-testület!**

A Képviselő-testület 2021. november 25-én megtartott ülésén, a kulturális intézményekkel és a közművelődési kerekasztallal folytatott többszöri egyeztetés után, elfogadta Csongrád Város Kulturális, Közművelődési Koncepcióját és Intézkedési Tervét 2022-2027. évekre vonatkozóan. A koncepcióhoz tartozó intézkedési terv konkrét feladatokat és határidőket rendel a város kulturális intézményeihez, a Csongrádi Információs Központ Csemegi Károly Könyvtár és Tari László Múzeumhoz, a Művelődési Központ és Városi Galériához, a Csongrádi Alkotóházhoz, a Csongrád Televízióhoz, és a Csongrád Városi Önkormányzathoz.

Az előterjesztés mellékleteként olvashatják az intézmények beszámolóit az intézkedési terv alapján.

Kérem a Tisztelt Képviselő-testületet az intézkedési terv megvalósulásáról szóló tájékoztató megtárgyalására és elfogadására azzal, hogy legközelebb 2022. december 15-ig vizsgálja felül az intézkedési tervet, és szükségszerűen újabb intézkedési tervet készítsen a koncepcióhoz igazítva.

**H a t á r o z a t i j a v a s l a t**

Csongrád Városi Önkormányzatának Képviselő-testülete megtárgyalta a *„Csongrád Város Kulturális, Közművelődési Koncepciója és Intézkedési Tervének felülvizsgálata”* című előterjesztést és a következő határozatot hozza:

1. A Képviselő-testület elfogadja Csongrád Város Kulturális, Közművelődési Koncepciója és Intézkedési Tervmegvalósulásának tájékoztatóját.

2. A Képviselő-testület felkéri a Polgármestert, hogy 2022. december 15-ig vizsgálja felül az intézkedési tervet és a szükséges kiegészítésekkel, a kulturális koncepcióhoz igazítva terjessze a Képviselő-testület elé.

Határidő: a képviselő-testület 2022.decemberi ülése

Felelős: Bedő Tamás polgármester

A határozatról értesítést kapnak:

1. a képviselő-testület tagjai;
2. kultúráért felelős alpolgármester
3. kulturális referens és általa;
4. az érintett intézmények, szervezetek

Csongrád, 2022.szeptember 20.

Bedő Tamás polgármester